ব্যারিস্টার সুমনের মামলা গ্রহণ করেছেন আদালত, তদন্তের নির্দেশ দিলেন পিবিআইকে
প্রকাশিত: ১৫ এপ্রিল ২০১৯, ০৬:১৯ PM
আপডেট: ১৫ এপ্রিল ২০১৯, ০৬:১৯ PM
সোনাগাজী থানার সাবেক ওসি মোয়াজ্জেম হোসেনের বিরুদ্ধে ডিজিটাল নিরাপত্তা আইনে ব্যারিস্টার সৈয়দ সায়েদুল হক সুমনের করা মামলাটি গ্রহণ করেছেন আদালত।
সোমবার বাংলাদেশ সাইবার ট্রাইব্যুনালের বিচারক মোহাম্মাদ আস সামশ জগলুল হোসেনের আদালতে মামলার আবেদন করেন ব্যারিস্টার সুমন। এরপর মামলাটি গ্রহণ করে তদন্তের জন্য পুলিশ ব্যুরো অব ইনভেস্টিগেশনকে (পিবিআই) নির্দেশ দিয়েছেন আদালত। আগামী ৩০ এপ্রিল মামলাটির তদন্ত প্রতিবেদন দাখিলের নির্দেশ দেওয়া হয়েছে।